ועדת הכלכלה, כנסת 25, פרוטוקול מספר 17, 2023-02-06 00:00

דוד ביטן: שלום לכולם, אני מתכבד לפתוח את ישיבת ועדת הכלכלה

דוד ביטן:  הצעה לדיון מהיר בנושא: "תופעת האלימות הגוברת נגד עיתונאים וגופי תקשורת", של חבר הכנסת עידן רול

דוד ביטן:  חברת הכנסת אפרת רייטן מרום

דוד ביטן:  מה, יש לך שלוש שמות?     

אפרת רייטן: יש את שם בעלי, אתה יודע, ואת השם שלי

אפרת רייטן:  אני נותנת כבוד גם לאבא שלי וגם לבעלי

דוד ביטן: אנחנו בעד

דוד ביטן:      נמצא איתנו כבוד השופט מלצר, שהוא נשיא מועצת העיתונות

דוד ביטן:  אם הגעת לפה, זה אומר שאתה רואה בזה חשיבות עליונה

חנן מלצר: אמת

דוד ביטן: נתחיל לפי הסדר עם יוזמי ההצעה, אחר-כך, נעבור אליך

דוד ביטן:  חבל שלא הזמנתם את העיתונאים שהיה מדובר עליהם

אפרת רייטן: הזמנו את העיתונאים, תיכף נדבר על זה

דוד ביטן: למה הם לא רצו לבוא?     

אפרת רייטן: לא הגיעו

דוד ביטן: נו, את רואה

דוד ביטן:  את נלחמת בשבילם, והם לא באים

דוד ביטן:  היה חשוב שגם הם יבואו

אפרת רייטן: לא

אפרת רייטן:  יש פה נציגים

אפרת רייטן:  עשינו טלפונים ללא מעט עיתונאים - לא רצו להגיע

דוד ביטן: טוב, אין מה לעשות

דוד ביטן:  משום מה, העבירו לי את זה

דוד ביטן:  אנחנו אחראים על משרד התקשורת, אבל לא על חופש הביטוי

דוד ביטן:  חופש הביטוי, לדעתי, זו ועדת החוקה

דוד ביטן:  אבל החליטו להעביר אליי

דוד ביטן:  אני מקבל את זה ברצון, אין שום בעיה

רון כץ: כאשר מדובר על חופש הביטוי זה אתה

עידן רול: תודה רבה, אדוני היושב-ראש, שמח להיות פה בוועדה

עידן רול:  תודה על קיום הדיון

עידן רול:  תודה רבה, גם לחברתי, חברת הכנסת אפרת רייטן מרום, ותודה רבה, לשופט חנן מלצר, שמכבד אותנו בנוכחותו

עידן רול:       תראו, כאשר קרה המקרה של תקיפת צוות חדשות 13 במוצ"ש האחרון, הסתכלתי על המסך, ומשהו בי הזדעזע, זאת אומרת, הרבה נקודות להזדעזע

עידן רול:  אנחנו במצב מורכב

עידן רול:  אבל אמרתי יש פה נקודת רתיחה של תופעה שברור שהשורשים שלה לא נעוצים באותו אירוע ספציפי, ולא באותו סוף שבוע

עידן רול:  אנחנו אולי ראינו תקיפה אומללה, אבל הם לא המחולל, הם סוג של תוצאה

עידן רול:  התקשורת ככל גוף שעושה את עבודתו, וצריך כחלק מעבודתו גם לבקר את הממשלה, הופך ליעד לחיסול

עידן רול:  הופכת ליעד, למטרה, בעצם, לאותה מכונת רעל מפורסמת, ואנחנו רואים את זה ביריית הפתיחה הראשונה של הממשלה הזו, ממש עוד בטרם הושבעה הממשלה, כבר פורסמו "רשימות חיסול", במרכאות, של אבי מעוז, לגבי מי עיתונאים ליברליים, מי עיתונאים של השמאל

עידן רול:  אנחנו רואים את השיח שמקבל הדהוד בקרב השופרות, בקרב משתפי פעולה של הממשלה שבודק מי מסקר את המחאה, מי ביקורתי כלפי המחאה

עידן רול:  מי מדבר על הרפורמה, מי מבקר את הרפורמה

עידן רול:  לא נותר יותר שום מרווח תמרון לתקשורת החופשית לעשות את עבודתה, ופשוט לסקר דברים

דוד ביטן: מה, הם לא עושים את עבודתם? אבל אני לא חושב שזה קשור לעניין

עידן רול: אני חושב שזה חשוב, ואגיד לך למה משיחות שהיו לי עם עיתונאים

דוד ביטן: זה היה אירוע קשה מאוד, לצערי הרב, הם התלבשו דווקא על העיתונאים שם

עידן רול: זה לא האירוע היחיד, לצערי, כי אנחנו רואים את האלימות כלפי עיתונאים

דוד ביטן: אני לא רוצה להיכנס לא לרפורמה ולא לזה

עידן רול: תן לי להשלים את החוט המקשר פה, זה גם התבסס על לא מעט שיחות עם עיתונאים שמרגישים שהם הפכו לסוג של פוליטיקאים

עידן רול:  כל הזמן צובעים מי בשמאל, מי בימין

עידן רול:  מי לגיטימי, מי לא

עידן רול:  תקשורת חופשית היא עוד אבן יסוד בדמוקרטיה ממש כמו היועצת המשפטית לממשלה, כמו בג"צ, ולאט לאט, כל גוף שמבקר את השלטון הזה, הולך ונשחק, הולך ומותקף

עידן רול:  יש פה אווירה רעילה שהיא ביד מכוון

עידן רול:  ובסוף, האווירה הרעילה הזו, סופה שיבוא מישהו וירים יד

עידן רול:  יבוא מישהו ויפגע בצוות תקשורת, וזו דרך להפחיד תקשורת, ודרך אחרת להפחיד תקשורת, זה לאיים לסגור תאגיד כי הוא לא מספיק מסקר בצורה אוהדת או צייתנית, וככה מגיעים למקום שעיתונאים עלולים לחשוש לבצע את עבודתם

עידן רול:  אני חושב שגם העובדה שלא הסתערו פה המון עיתונאים על אולם הוועדה לקחת בה חלק, אפשר להקיש מכך

דוד ביטן: לא, הם שלחו את השופט, אני חושב שהוא יכול לייצג אותם בצורה טובה ביותר

דוד ביטן:  אני רוצה להגיד דבר אחד, גם למשטרה

דוד ביטן:  בסופו של דבר, העיתונאים נמצאים בכל אירוע

דוד ביטן:  זה התפקיד שלהם, זו העבודה שלהם

דוד ביטן:  כל אירוע שקורה, כל פיגוע, כל דבר הם נמצאים

דוד ביטן:  צריך לראות מה השיטה שהם יקבלו איזו הגנה, או אזור סטרילי שדברים כאלה לא יישנו

דוד ביטן:  אני לא נכנס עכשיו לסיבות

רון כץ: פה הם היו

רון כץ:  הם פרצו את הגדרות

דוד ביטן: אז כנראה שצריך אבטחה הרבה יותר טובה

עידן רול: עוד דבר ששווה להזכיר, אפילו שהוא מהמפלגה שלך, אתה ידוע בזה שאתה אומר מה שאתה חושב בלי קשר לשיוך מפלגתי

עידן רול:  שר התקשורת שלקח לו באמת כמעט יממה להתייחס לאירוע הזה

עידן רול:  זה בדיוק מסוג הדברים – לפעמים שתיקה מהדהדת לא פחות מאמירות

עידן רול:  שר התקשורת שידוע בידו הקלה על הטוייטר - - -       

דוד ביטן: בסדר

דוד ביטן:  אנחנו רוצים "לנצל" במרכאות את המצב על מנת שנפתור את הבעיות לפעמים הבאות

דוד ביטן:  אני פחות מסתכל על הבעיה שהייתה עכשיו

עידן רול: בסדר

עידן רול:  אני מסתכל על התולדה, ואנחנו פה כדי להתחיל לדבר על הפתרון

עידן רול:  אבל עיתונאים מרגישים מופקרים, מופקרים בעבודתם

אפרת רייטן: תודה רבה, אדוני היושב-ראש, על הסכמתך לקיים את הדיון הזה, וגם בתוך מספר ימים, ממש בודדים, אנחנו מברכים אותך על החשיבות שמצאת לערוך את הדיון הזה בהקדם

אפרת רייטן:  וכן, אני חושבת שיש בינינו הסכמה מאוד בסיסית, אנחנו שנינו נגד אלימות, ואנחנו שנינו בעד תקשורת חופשית, נכון, הם חד-משמעית

אפרת רייטן:  ולכן, יש לנו מטרה משותפת כדי לנסות ולמצות את הדיון הזה

אפרת רייטן:  וכמו שאמרת – להיות אפקטיביים כדי שמשהו גם אפקטיבי ייצא מכאן

אפרת רייטן:       אתמול דיברתי עם העיתונאי הוותיק והמוערך, משה נוסבאום, הזמנתי אותו להגיע

אפרת רייטן:  הוא שוחח איתי, והוא אמר לי – אני מאוד רוצה להגיע לדיון החשוב הזה, אבל אני נאלץ בגלל סיבות בריאותיות לא להגיע, אבל אני מוסר לך דברים, ואת יכולה לומר אותם בשם אומרם

אפרת רייטן:  הוא סיפר לי על מה שקרה במוצ"ש הזה, שבו באמת ראינו בכל הרשתות החברתיות שהיו שם

אפרת רייטן:  היה שם המון זועם וכועס שעמד מאחורי אותם גדרות סביב אודי סגל

דוד ביטן: מה קרה שם מבחינת האירוע?     

אפרת רייטן: מה שקרה – היו גדרות מסביב לעיתונאים, באיזשהו שלב נעלמו השוטרים

אפרת רייטן:  מי שעמד מאחורי ההמון, האנשים שעמדו מאחור והתחילו לצעוק שם צעקות אלימות, כולל גם לנטרל את היועמ"שית, ודברים איומים אחרים, ולקרוא להם - שמאלנים, ולקרא להם – פולנים, וכל מיני כאלה

אפרת רייטן:  פשוט, לקחו את הגדרות והפילו אותם בחוזקה, ממש הדפו אותם, וחלק מהם ממש פגעו לאודי סגל בראש, ממש ראיתי

אפרת רייטן:  וגם בציוד, התחילו שם לדחוף את הציוד שלהם – ממש אלימות בוטה

אפרת רייטן:  זה מתקשר למה שאמר לי אתמול נוסבאום

דוד ביטן: המשטרה עצרה מישהו?     

אפרת רייטן: לא

אפרת רייטן:  אחרי זה, אני לא יודעת

אפרת רייטן:  זה, אחר-כך נשאל אותם

אפרת רייטן:  אבל באותו רגע לא היה שם מישהו

שבתאי גרברצ'יק: לא, באותו רגע לא

שבתאי גרברצ'יק:  אחרי איזה יומיים עצרו

אפרת רייטן: מה שאמר לי נוסבאום כאשר שאלתי אותו, אמרתי לו – אתה יכול רגע לתאר לי? הוא אומר לי – הייתי שם

אפרת רייטן:  הוא אומר – פניתי לקצין בדרגת סגן ניצב שישלח שוטרים שירחיקו אותם

אפרת רייטן:  הוא אמר לי עוד מעט, ולא חזרו השוטרים בשביל לעשות את זה

אפרת רייטן:  הוא אמר שהוא הבין שכל השוטרים שהיו שם התרכזו כדי לנסות לסייע לחבר הכנסת גנץ, שהגיע לאותו אירוע, וניסו לשמור עליו, ולכן, כל השוטרים עזבו

אפרת רייטן:  הוא אומר לי שההבדל בין המקרה או המקרים שקורים יותר ויותר בתקופה האחרונה ממה שהוא זוכר ומהוותק שלו, זה שאם עד עכשיו ההמון ניסה לחבל בשידור, עכשיו, זה גם ניסיונות לתקוף את העיתונאים באופן אישי

אפרת רייטן:  לתקוף אותם פיזית

אפרת רייטן:  והוא אומר לי – אני רואה את ההבדלים האלה, וזה הדבר החשוב

דוד ביטן: מי אומר? נוסבאום?     

אפרת רייטן: כן

אפרת רייטן:  עכשיו, אני מאמינה לו

דוד ביטן: אבל חוץ מהמקרה הזה, לא ראיתי מקרה נוסף

אפרת רייטן: אוקיי

אפרת רייטן:  יש לי כאן רשימה של מקרים, ואני מניחה שבטח גם איגוד העיתונאים שנמצא כאן יוכל לפרט כמויות של מקרים

אפרת רייטן:  פשוט, המקרה הזה צולם והוא עלה מיד לרשת, והוא היה חריג בגלל שהשערים שם והגדרות הועפו עליהם וכדומה

אפרת רייטן:  אבל יש הרבה יותר מקרים, וזה הולך ועולה מבחינת האלימות והתקיפות גם פיזיות וגם מילוליות עם איומים והסתה וסכנות כלפי העיתונאים

דוד ביטן: אנחנו מדברים על מקרים כאלה שהעיתונאים באים לאירוע, ואז עלולים להיות מותקפים

דוד ביטן:  צריך איזושהי אבטחה

דוד ביטן:  זה שמישהו כתב בטוייטר וזמן חקירה, זה לא בסדר

דוד ביטן:  אני לא אומר זה בסדר

דוד ביטן:  אבל זה לא המקרה שלנו

אפרת רייטן: אנחנו יכולים לדבר על איומים בטוייטר, כי עכשיו כל המדינה דנה בשני איומים בטוייטר, ומתייחסים לזה בחומרה

דוד ביטן: בסדר, כן

דוד ביטן:  היא עושה מה שהיא צריכה לעשות

אפרת רייטן: אז לא הייתי מקלה ראש לא באיומים

דוד ביטן: לא

דוד ביטן:  לא מקל ראש

דוד ביטן:  אנחנו מדברים כרגע – באים עיתונאים לאירוע, הם צריכים שתהיה הגנה

אפרת רייטן: הדבר האחרון שאני אומר, ובזה אני אסכם

אפרת רייטן:  שאלתי אותו האם אתה חש ומרגיש שהתקיפה המילולית, הפיזית, האלימות הזו שמופנית כלפי עיתונאים, האם היא כבר מתחילה לחלחל לעבודה שלכם? כי אם האיומים האלה מפחידים ומרתיעים, אז ברור שזה פוגע, ואמרנו כרגע שאנחנו מסכימים על תקשורת חופשית

אפרת רייטן:  אז הוא טען בפניי שכן

דוד ביטן: אנחנו לא מסכימים לעמדות שלהם תמיד, אבל תקשורת חופשית

אפרת רייטן: לכן ראית, השאלה שלי הייתה ברורה ומדויקת

אפרת רייטן:  אני חושבת שברגע ששמעתי ממנו את התשובה כן, כי ברגע ששואלים אותו עיתונאים, קולגות שלו, ואומרים לו – למה אתה צריך ללכת לשם אולי תוותר? או דברים כאלה, אתה מבין שכבר יש שם הרתעה

אפרת רייטן:  אם עיתונאי מתחיל לחשוש מללכת לסקר, או להיכנס לכל מיני זירות, זה אומר שהחופש של העיתונות מתחיל להיפגע, ואין לאף אחד אינטרס במדינה הזאת ככל שאנחנו רוצים לשמור עליה דמוקרטית ולהשאיר את חופש הביטוי חופשי, אנחנו חייבים לעשות הכול

אפרת רייטן:  אני מודה לך על הפנייה שלך למשטרה, כי זה בדיוק מה שאנחנו צריכים לעשות

אפרת רייטן:  תודה

דוד ביטן: כבוד השופט מלצר

חנן מלצר: כבוד היושב-ראש, חברי כנסת נכבדים, ומוזמנים יקרים, תראו, הנושא הזה עולה יותר בתקופה האחרונה מאשר קודם לכן

חנן מלצר:  קודם לכן, הייתה גם תופעה שהפריעו, אפילו המשטרה לעיתונאים בעבודתם, אבל כאן אני חייב לציין לטובה אחרי שקרו כמה מקרים, אני נפגשתי עם המפכ"ל, ובעקבות זה יצאה פקודה, כמו שיש פקודת מטכ"ל, פקודת מפכ"ל – זה היה על דעת כל הניצבים, מראשון הניצבים, ועד אחרון השוטרים, שקבעה כללים שלמעשה אסור להפריע לעיתונאי מבחינת המשטרה והרשויות, בפעילותו העיתונאית

חנן מלצר:  אחרי שיצאה הפקודה הזאת, כמעט ואין חריגים, ובחריגים אנחנו מטפלים אחרי פקודת המפכ"ל

חנן מלצר:       עכשיו, אנחנו מתמודדים עם תופעה חדשה, והיא באמת התגברה לאחרונה, והיא – נקרא לזה, באירועים שיש בהם קהל, מגיע קהל לפעמים כואב, לפעמים מוסת, והוא גם מנסה למנוע את הכיסוי של האירוע ואת השידור

חנן מלצר:  כפי שנאמר כאן, זו לא רק הפרעה פיזית לצלמים ולמקליטים, אלא זה גובל במכות

חנן מלצר:  בינתיים, רק מכות

חנן מלצר:  ניבול פה - זו תופעה שהיא התגברה לאחרונה, באמת, הדוגמה הבולטת זה ההתנכלות לצוות ערוץ  13 ויש עוד דוגמאות

חנן מלצר:       עכשיו אני אומר מה צריכים לעשות

חנן מלצר:  אז כמו שיצאה פקודת מפכ"ל כזו, אני חושב, וזה הכול מלכתחילה, צריכה לצאת תוספת לפקודת המפכ"ל היא מסודרת, הפקודה אומרת שצריכים לתת לעיתונאים חופש פעולה

חנן מלצר:  בנוסף, צריך לומר, הלוא באמת, מתי מגיעים עיתונאים? כשיש אירוע חדשותי

חנן מלצר:  המשטרה באירוע כזה, מוטלת עליה חובה להגן על העיתונאים

חנן מלצר:  חובה פוזיטיבית שהם חייבים להגן על העיתונאים

דוד ביטן: זה בהוראת מפכ"ל

חנן מלצר: זה בהוראת מפכ"ל, שצריכים להשלים את ההוראה הקודמת

חנן מלצר:  בהוראה הקודמת היא הייתה מופנית לשוטרים כלפי העיתונאים וזה מלכתחילה

חנן מלצר:  בדיעבד, כאשר קורה מקרה כזה, צריכים לעצור להרחיק ושנית לעצור, ואחר-כך, וזה מאוד חשוב, חובה משלימה כאשר זה קורה, בדרך כלל, יש צילומים של מה שקרה

חנן מלצר:  לקרוא לחקירה, אם יש צורך מידית, גם לעצור את אלה שהשתתפו ויש צילומים

חנן מלצר:  זו חקירה מאוד פשוטה

חנן מלצר:  שנית, גם אפשר לעצור עד תום ההליכים לעמיד לדין, והכול במידי

חנן מלצר:  ראיות חד-משמעיות

חנן מלצר:  זה אני מפנה למשטרה

חנן מלצר:  כמו שיש פקודת מפכ"ל לתקן וגם בדיעבד

דוד ביטן: פנית למפכ"ל?     

חנן מלצר: המפכ"ל עמוס בדברים

חנן מלצר:  אבל שמחתי – לפני שפנינו כבר אתם כינסתם ועדה

חנן מלצר:  אני רק מברך על זה

דוד ביטן: בדרך כלל דיונים מהירים לא עושים מהר

חנן מלצר: כן

חנן מלצר:  אבקש עוד דבר אחד, ואני שמח שזו הוועדה הזו, כי הוועדה האחרת, איך אומרים, רוצה ממילא לבטל את חופש העיתונות

חנן מלצר:  אני לא רוצה להיכנס, כל דבר בשעתו ובמקומו

חנן מלצר:  אני לא רוצה להיכנס למה שקורה בוועדה אחרת

חנן מלצר:  אני שמח שהוועדה הזו נענתה

חנן מלצר:  שם, כמובן, הכיוון הוא אחר

דוד ביטן: לא העבירו אליי

דוד ביטן:  זה לא שאני נעניתי או לא נעניתי

חנן מלצר: יפה

אפרת רייטן: כי אתה יודע למה

אפרת רייטן:  לא מסכימים להביא שום דבר לוועדת החוקה כי היא עמוסה

עידן רול: אני ביקשתי ספציפית לוועדה הזו, זה לא עבר לפה במקרה

חנן מלצר: ברשותכם, רק אוסיף

חנן מלצר:  כאן, אני מבין, שזה מוסכם על כולם שחופש העיתונות זה דבר חשוב, אם לא מקודש

חנן מלצר:  אני זהיר יותר

חנן מלצר:  מה אני מבקש? מאחר ואתם דנים בזה שגם הוועדה הנכבדה הזו תצא בקריאה גם על שני הדברים שביקשתי מהמשטרה, וגם שהיא תדגיש את החובה לשמור על העיתונאים בביצוע עבודתם וחופש העיתונות

דוד ביטן: זה משני הצדדים

דוד ביטן:  אני רוצה לראות את הכתבים של ערוץ 14, הולכים למקומות מסוימים, גם יתקפו, לא יודע אם יתקפו אותם באלות, אבל יקללו אותם והכול

דוד ביטן:  זה עובד על שני הצדדים

עידן רול: אדוני היושב-ראש, לכן גם הדיון לא מוגבל לחדשות 13 ולאירוע הספציפי

דוד ביטן: בכל מקום זה יכול לקרות

חנן מלצר: אני רוצה לומר משהו בהקשר לערוץ 14

חנן מלצר:  בתפקידי כנשיא מועצת העיתונות, בשלוש הזדמנויות כשניסו להגביל את ערוץ 14, אני, כנשיא מועצת העיתונות, וגם מועצת העיתונות בשלושה מקרים

חנן מלצר:  היה מקרה אחד ששייך לקטגוריה שהמשטרה עצרה עיתונאי גם של ערוץ 14

חנן מלצר:  אבל בשלושה מקרים – 1

חנן מלצר:  כשרצו להכריז עליהם כערוץ תעמולה

חנן מלצר:  2

חנן מלצר:  כאשר לא נתנו לעיתונאי שלהם להיכנס ללשכת ראש הממשלה הקודמת או עיכבו אותו

חנן מלצר:  3

חנן מלצר:  כאשר מפלגה לא רצתה לתת לעיתונאי של ערוץ 14 לסקור, אנחנו כמועצת העיתונות והתקשורת פרסמנו הודעות בזכות ערוץ 14

דוד ביטן: ברור

דוד ביטן:  רק הערתי שזה עובד על שני הצדדים

חנן מלצר: הדבר האחרון שאני מקווה שלא נגיע אליו

חנן מלצר:  אם מסתכלים במשפט משווה במה שקורה בחו"ל – התנכלויות לעיתונאים

חנן מלצר:  זה מתחיל כך – קודם כל צועקים נגדם

חנן מלצר:  משחיתים להם את הציוד

חנן מלצר:  לאחר מכן, מכים אותם

חנן מלצר:  והסוף, אני לא רוצה להגיע למה שקרה

חנן מלצר:  ולא בכדי, לפני שנתיים נתנו פרס נובל לשלום לשני עיתונאים כדי להתריע כנגד התופעה הזאת

חנן מלצר:  אני רק מבקש הגנה

חנן מלצר:  לא מבקש פרסים, הם עושים את עבודתם

רון כץ: אני רוצה לברך אותך על קיום הדיון, זה באמת דיון חשוב, ולא רק בגלל הנושא הספציפי של התקיפה הנקודתית, כי אנחנו רואים את העלייה שעולה גם בשיח, וגם עם המפכ"ל, השב"כ, יש עלייה משמעותית באלימות ובשיח, וודאי שזה יהיה כלפי עיתונאים

רון כץ:  אני חושב שאנחנו לפני מדרון חלקלק שעדיין אפשר לעצור אותו, ואפשר לעצור אותו בפעולות אופרטיביות שאנחנו יכולים לעשות פה, כמו שכבוד השופט דיבר על פקודת מפכ"ל, אני חושב שהוועדה הזו וגם ועדות מקבילות צריכות לפנות למשטרה ולבקש עליית מדרגה בהגנה כלפי עיתונאים

רון כץ:  ואני חושב שאנחנו בתור כנסת, צריכים לחשוב איך אנחנו עושים איזושהי החמרת ענישה בעבירות של תקיפת צוותי עיתונות

אפרת רייטן: אנחנו הגשנו הצעת חוק

רון כץ: זה מה שרציתי להגיד שגם אני הגשתי

רון כץ:  אני חושב שזה משהו שצריך לצאת מהבית הזה, בתקופה כל כך סוערת, ובתקופה שצוותי עיתונאות מרגישים שהם לא יכולים לעשות את עבודתם נאמנה מחשש כלשהו לתקיפה פיזית אמיתית

רון כץ:  אנחנו צריכים לומר באופן ברור, שמי שיפגע בצוותי עיתונות, ויחשוב שהוא יכול להסית איזשהו סיקור - העונש שלו חמור בצורה משמעותית, כמו תקיפה של עובד ציבור, או תקיפה של מי שימלא את עבודתו בעת מילוי תפקיד

רון כץ:  יכול להיות שזה דבר חשוב מאוד שאנחנו נגיד פה

רון כץ:  שוב, אני רוצה לברך אותך אדוני, זה לא מובן מאליו הדיון הזה, בייחוד לאור הדיון בחדר הסמוך שרוצה לעשות בדיוק את ההיפך

רון כץ:  תודה רבה

סימון דוידסון: תודה, אדוני היושב-ראש, אני קודם כל רוצה לברך אותך, את עידן רול, ואת אפרת רייטן על קיום הדיון הזה

רון כץ: סליחה על ההפרעה, כמובן, אני מברך את עידן ואפרת על היוזמה

רון כץ:  מרוב שאנחנו משפחה, לפעמים אני שוכח

סימון דוידסון: בסוף, הדברים החשובים מגיעים מהדיונים המהירים

סימון דוידסון:  דוד, אתה מאחד אותנו

סימון דוידסון:  אתה הדבק המאחד

דוד ביטן: אל תעשו לי בלגאן אצלנו במפלגה

אפרת רייטן: תסתכל מה זה

אפרת רייטן:  כל אנשי האופוזיציה יושבים פה היום

אפרת רייטן:  תראה איזה דיון מפרגן

דוד ביטן: זה נושא שאתם הגשתם, מה אתם רוצים?     

אפרת רייטן: כן, אבל למה אין פה קואליציה?      

דוד ביטן: הם בישיבה

עידן רול: יש שם מגבלת מקום, אני בטוח שהם לא כולם שם

דוד ביטן: חלק

סימון דוידסון: אנחנו רוצים לדבר על זה שהקואליציה לא מגיעים לישיבות, אז אפשר לדבר על זה, אבל זה לא הנושא

סימון דוידסון:       אנחנו מדברים על הנושא של דמוקרטיה, וחוזרים ומדברים על זה בשבועות האחרונים ביתר שאת

סימון דוידסון:  זה הדבר שמדובר היום במדינת ישראל

סימון דוידסון:  צריך להבין שהנושא של עיתונות חופשית, זה חלק מהותי בדמוקרטיה של המדינה

סימון דוידסון:  ברגע שעיתונאים מקבלים מכתבי איומים, וברגע שעיתונאים מגיעים גם למצב של אלימות, לא משנה איפה הם נמצאים ומה הם סוקרים, זו הסכנה הגדולה למדינה מתוקנת

סימון דוידסון:  אנחנו צריכים לעצור את זה, וצריכים לעצור את זה פה, בבניין הזה, וכמה שיותר מהר יעשה טוב למדינת ישראל

סימון דוידסון:  אנחנו צריכים לתת גיבוי מלא לעיתונות החופשית, לא משנה באיזה ערוץ, גם בערוץ 13, וגם ב-11, וגם ב-ynet ובכל מקום אחר שעיתונאים ירגישו חופשי להעלות ולסקור את הדברים שלשמם הם מגיעים לעבודה

סימון דוידסון:  זה מה ששומר ומשמר את הדמוקרטיה במדינה מתוקנת

סימון דוידסון:  ברגע שיצליחו צדדים כלשהם לסתום פיות ולעצור את אותם עיתונאים מלפרסם את מה שהם צריכים ואמורים לפרסם בעבודתם, פה נגמרת הדמוקרטיה, ומתחילה ההתחלה הנוראית של הדיקטטורה

סימון דוידסון:  אני עליתי מברית-המועצות, ואני יודע וההורים שלי יודעים, במיוחד בשבועות האחרונים מספרים לי יום יום בשיחות עם ההורים שלי מאיזו מדינה הם הגיעו, ואחד מהדברים היה הנושא של העיתונות

סימון דוידסון:  כמובן, שלא היה עיתונות

סימון דוידסון:  ואם אנחנו רוצים להגיע למדינה כמו הונגריה שראש הממשלה והממשלה שולטים בעיתונות, ושולטים בערוצי הטלוויזיה והרדיו, כאילו זו תחנה שלהם פרטית, אנחנו לא רוצים להגיע למצב לפעול

סימון דוידסון:  אנחנו צריכים היום לצאת בהכרזה מהבניין הזה, ולפעול

סימון דוידסון:  אני שמח שחבריי יוצאים בהצעות חוק, לפעול למען שימור העיתונות החופשית, ולהגן על אותם עיתונאים שמסקרים את כל מה שקורה במדינה שלנו

סימון דוידסון:  שוב, אני רוצה לחזק אתכם על הדיון הזה, ולפעול קדימה

סימון דוידסון:  תודה רבה

דוד ביטן: תודה רבה

אלון שוסטר: יישר כוח על הדיון, כבוד השופט בדימוס

אלון שוסטר:  תודה שאתה מכבד אותנו

אלון שוסטר:  הרשות הרביעית, כך נוהגים לכנות, ובצדק רב, את התקשורת

אלון שוסטר:  זה לאו דווקא עיתונאים, זה כל המרחב הציבורי שבו האזרחים חלקם מהמקצוע העיתונאי, חלקם המתראיינים, ואין מדובר רק באמצעים הפורמליים של תקשורת ממוסדת כזאת או אחרת, גם לא רק רשתות

אלון שוסטר:  כל האמצעים שבהם האזרחים יכולים לבטא את עצמם במדינה דמוקרטית, שם אנחנו צריכים להיות

אלון שוסטר:  ההקשר הוא מאוד ברור

אלון שוסטר:  אנחנו נמצאים בסיטואציה שבה חס וחלילה, אנחנו נהיה במצב שבו רשות אחת בעצם שולטת על שתי הרשויות האחרות

אלון שוסטר:  הרשות הרביעית, היא אינדיקציה מאוד חשובה לחיותה של החרות

אלון שוסטר:  דמוקרטיה היא מילה קצת לועזית – חרות, שוויון, חופשי הביטוי, אלה הדברים שעליהם אנחנו מדברים

אלון שוסטר:        עוד מילה, אני רוצה לחדד נושא שאני מניח שהוא רלבנטי, אתם מכירים את זה – "הוא התחיל", הוא התחיל לעשות פרצופים

אלון שוסטר:  אני יודע, ואני מבין, ואני מוכן לדבר בגוף ראשון, יותר מי שבא מעוטף עזה

אלון שוסטר:  עכשיו נפגשתי עם חבר'ה צעירים, ודיברתי איתם על המציאות בעוטף עזה ומה הם יודעים

אלון שוסטר:  אז הם יודעים בקשית של התקשורת מספרים להם, רק דברים נכונים לצורך העניין, אבל רק מה שמעניין ומוכר

אלון שוסטר:  זה לא דיון עומק אקדמי

אלון שוסטר:  הרבה פעמים זה מעצבן

אלון שוסטר:  אנשים בזמן לחץ מתעצבנים

אלון שוסטר:  אבל זהו בדיוק אותה נקודה שבה אנחנו צריכים להתייצב עם האמירות שלנו, עם החוסן שלנו, עם השליטה על הרחוב, ועם השליטה העצמית שלנו

אלון שוסטר:  אני מאוד מקווה שנצליח לעבור אתגרים, ויהיו אתגרים כל הזמן בהקשרים שונים, לא רק ביטחוניים

אלון שוסטר:  שנצליח לתת ביטוי חופשי לאזרחים בני החרות שחיים כאן במדינת ישראל

אלון שוסטר:  תודה

דוד ביטן: תודה

ישעיהו קומורניק: אני חבר נשיאות מועצות העיתונות, וחבר ועד אגודת העיתונאים בירושלים

ישעיהו קומורניק:  חברי כנסת פה דיברו על מצב היפותטי או תיאורטי שיכול לקרות שעיתונאי יהיה קורבן של התקפה

ישעיהו קומורניק:  אני רוצה להגיד לכם שזה כבר קרה

ישעיהו קומורניק:  במאי 2022, חבר שלי, עמית שלי, מכאן, תאגיד השידור, סיקר את האירועים בשייח' ג'ראח, וקיבל מכות נמרצות במשך דקות ארוכות מפעילים של ימין קיצוני, שכל חטאו היה שהוא דיווח בערבית

ישעיהו קומורניק:  זה כבר קרה

ישעיהו קומורניק:  האיש בטראומה עד היום

ישעיהו קומורניק:  הוא לא חזר לעבודה עד היום ממאי 2022

סימון דוידסון: מה עשו עם הפוגעים?     

ישעיהו קומורניק: אני רוצה להפנות שאלה גם למשטרה

ישעיהו קומורניק:  אני חושב שנעצרו אנשים

ישעיהו קומורניק:  אני לא יודע מה היה סוף הטיפול בנושא הזה

ישעיהו קומורניק:  אני רוצה להגיד לכם שזה כבר קרה

ישעיהו קומורניק:  אני רוצה להזהיר שזה עלול לקרות שוב ושוב, ואפילו מקרים יותר חמורים

ישעיהו קומורניק:  בנוסף לדברים שכבוד השופט אמר, אני חושב שצריך להדגיש פה גם את נושא החינוך וההסברה לגבי חופש העיתונות

ישעיהו קומורניק:  זאת אומרת, אכיפה, ופעולות של המשטרה, אנחנו יודעים שהיא מאוד חשובה, אבל יש פה מעטפת נוספת שצריכה להיות והיא - הסברה וחינוך, אולי שהדברים האלה ייצאו מהוועדה הזאת לגבי החשיבות של סיקור עיתונאי, והחשיבות של ביטחונם האישי של העיתונאים  שמסקרים בשטח

ישעיהו קומורניק:  תודה

ענת סרגוסטי: אני מארגון העיתונאים והעיתונאיות

ענת סרגוסטי:  אני אחראית על חופש העיתונות בארגון

ענת סרגוסטי:  הארגון מאגד את רוב העוסקים במקצוע העיתונות בישראל

ענת סרגוסטי:  גם עיתונאים מאוגדים וגם עיתונאים עצמאיים

ענת סרגוסטי:  אנחנו מתעדים אירועים של תקיפות של עיתונאים

ענת סרגוסטי:  אני מזמינה את כולם להיכנס לאתר שלנו, של ארגון עיתונאים ועיתונאיות, יש שם מפה שמתעדת כל מקרה ומקרה של אלימות כלפי עיתונאים

ענת סרגוסטי:  יש כמה סוגים ומקרים של אלימות כלפי עיתונאים

ענת סרגוסטי:  מה שראינו במוצאי שבת עם חדשות 13, וכמובן, מה שהיה עם נוסבאום, והצוותים האחרים שסיקרו שם, זה חלק מהרצף הזה

ענת סרגוסטי:  יש התקפות על עיתונאים שבדרך כלל מגיעות לשיאים כשיש מתח חברתי ופוליטי בישראל, וקרה כך באירועי שומר חומות

ענת סרגוסטי:  זה קורה בתקופת בחירות

ענת סרגוסטי:  וזה קורה עכשיו כשהשיח הוא מאוד מקוטב

ענת סרגוסטי:  זה בא לידי ביטוי גם בשטח כשעיתונאים חוטפים בשטח, גם פיזית וגם מילולית, וגם ברמה של איומים, וגם בהפרעות לשידור

ענת סרגוסטי:  אבל זה גם בא באיומים והסתה ברשתות החברתיות

ענת סרגוסטי:       אני רק רוצה להזכיר את המקרה של דנה וייס, שחדשות 12, נאלצו לקחת שומר ראש, כדי שיאבטח אותה, מכיוון שההסתה נגדה הייתה מאוד קונקרטית, והגיעו אליה הביתה

ענת סרגוסטי:  זה התחיל בקבוצות וואטסאפ, ברשתות חברתיות, אבל זה קורה להרבה מאוד עיתונאים שפשוט מותקפים בצורה אלימה ובריונית ברשתות

ענת סרגוסטי:  בעבר, אנחנו עודדנו עיתונאים ללכת להגיש תלונות למשטרה, כי אנחנו חושבים שהמשטרה צריכה לטפל בזה בכל מיני היבטים

ענת סרגוסטי:  למרבה הצער, חוץ מהמקרה של דנה וייס, לא זכור לי מקרה שבו המשטרה חקרה את האירוע, ואו העמידה לדין מישהו שפגע, או איים, או הסית באופן קונקרטי נגד עיתונאים

ענת סרגוסטי:  זה בעצם גם מצד מרפה את ידיהם של העיתונאים להגיש תלונות למשטרה, וגם נותן תחושה שדמם של העיתונאים מופקר, במובן הזה שהמשטרה לא חושבת שלעיתונאים יש תפקיד חברתי

ענת סרגוסטי:  זאת אומרת, עיתונאים משרתים את הציבור

ענת סרגוסטי:  עיתונאים משרתים את זכות הציבור לדעת

ענת סרגוסטי:  אנחנו כולנו יודעים את זה

ענת סרגוסטי:  אתם, אדוני, וגם גברתי דיברתם על הצורך בעיתונות חופשית בישראל, ואני לא חושבת שיש ויכוח בין אף אחד שיושב פה סביב השולחן הזה

ענת סרגוסטי:       אבל המקרים של האלימות יושבים על איזושהי תשתית, וזו תשתית של הסתה מתמשכת

ענת סרגוסטי:  אנחנו הוצאנו בשנה שעברה חוברת שמתעתדת את כל המקרים

ענת סרגוסטי:  תיעדנו ב-2021, 17 מקרים של אלימות

ענת סרגוסטי:  אני לא מדברת על התנכלויות של המשטרה כלפי עיתונאים, או התנכלויות של צבא כלפי עיתונאים, אלא רק מקרים של אלימות ברחוב

ענת סרגוסטי:  אני רוצה להגיד שהזירה שבה יש הכי הרבה התנכלות לעיתונאים מירושלים, גם נגד עיתונאים חרדים שמסקרים את הבנייה או רחבת הקו של הרכבת הקלה, יש שם הרבה מאוד אלימות כלפי העיתונאים החרדים

ענת סרגוסטי:  כמובן, בשייח' ג'ראח ומזרח ירושלים

ענת סרגוסטי:  ויש עוד סקטור של עיתונאים שחווה אלימות מאוד קשה ואיומים, זה העיתונאים הערבים שלמרבה הצער שם בכלל אין שום חקירה, ושום מעצרים, ושום ניסיונות לעצור את הדברים האלה

ענת סרגוסטי:  עיתונאי נרצח, אומנם הוא לא רצח באום-אל-פאחם, משום שהוא עיתונאי, אבל הוא היה עיתונאי והוא נרצח

ענת סרגוסטי:  והרבה מאוד עיתונאים מאוימים באופן יום-יומי

ענת סרגוסטי:  היו יריות על הבית של העיתונאי חסן שעלה מ-ynet כמה פעמים, והוא כן הגיש תלונה במשטרה, ולא ידוע לי שהתקיימה חקירה, או שמישהו נעצר

ענת סרגוסטי:       היו עוד עיתונאים שחוו אלימות

ענת סרגוסטי:  כלי תקשורת ערבים נסגרו בגלל אלימות שמופנית אליהם

ענת סרגוסטי:  אנחנו מתעדים את כל המקרים האלה

ענת סרגוסטי:  זה נכון שעכשיו יש איזשהו שיא משום שיש מתח חברתי ופוליטי בארץ, בגלל שיש קיטוב מאוד גדול בשיח

ענת סרגוסטי:  אבל זו תופעה שאנחנו רואים אותה גם בתקופת הקורונה הייתה הסתה מאוד גדולה נגד עיתונאים של כל מיני מכחישי קורונה ומתנגדי חיסונים, והגיעו אליהם הביתה

ענת סרגוסטי:  זה משהו מאוד מטריד שאנחנו צריכים להסתכל עליו בצורה קונקרטית ולעשות דברים קונקרטיים

ענת סרגוסטי:  אני חושבת שהמשטרה תבין  שזה התפקיד שלה

ענת סרגוסטי:  אי-אפשר שעיתונאי של צוות צילום ייצא לשטח עם מאבטח, זה לא מתקבל על הדעת

ענת סרגוסטי:  המשטרה צריכה לדעת שבאירועים האלה במרחב הציבורי, זה התפקיד שלה, אז צריך לאבטח אותם

דוד ביטן: בכל מיני מקומות מביאים מאבטחים בנוסף למשטרה, זה לא בא אחד על חשבון השני

דוד ביטן:  למשל, משחק כדורגל, מביאים שומרים ומאבטחים, זה דבר שהוא לא פסול, זה בסדר גמור

ענת סרגוסטי: אנחנו בארגון העיתונאים והעיתונאיות, לא רוצים להגיע למצב שכל זה בצילום יילך עם מאבטח, לא מתאים

ענת סרגוסטי:  והדבר השני, שבאמת יחקרו, שהמשטרה תחקור ותעמיד לדין

ענת סרגוסטי:  יש אלמנט של הרתעה מאוד חשוב, שאנשים יבינו שעיתונות משרתת את הציבור

ענת סרגוסטי:  אם לא יהיה לנו עיתונות חופשית, אז אנחנו יכולים להיכנס לבונקר, לא יהיה פה דמוקרטיה, זה נורא פשוט

ענת סרגוסטי:  תודה רבה

דוד ביטן: תודה רבה

דוד ביטן:       ערוץ 11, רוצה להגיד משהו?     

אילאיל שחר-ליס: אני רוצה להתחבר לדברים

אילאיל שחר-ליס:  מעבר למקרה ששייקה הזכיר, היה לנו עוד מקרה מאוד קשה ב"שומר החומות", שצלם וכתב שלנו הותקפו

אילאיל שחר-ליס:  לקחו ממש, שברו את המצלמה, היכו את הצלם עם הקסדה, עם המצלמה עצמה, הוא היה מושבת כמה וכמה חודשים

אילאיל שחר-ליס:  המקרה ההוא גם צולם, הוא עלה לרשתות החברתיות

אילאיל שחר-ליס:  אני חייבת לציין

דוד ביטן: זה היה ביפו

אילאיל שחר-ליס: נכון

אילאיל שחר-ליס:  הייתה חקירת משטרה

אילאיל שחר-ליס:  הוגש כתב אישום, והאנשים שהיכו, קיבלו 22 חודשי מאסר

אילאיל שחר-ליס:  זה  טופל באופן מעורר השתאות

אילאיל שחר-ליס:  אבל אני חושבת שאנחנו בעצם עדים להסלמה בשנים האחרונות

אילאיל שחר-ליס:  יותר ויותר צוותים מותקפים

אילאיל שחר-ליס:  אני כן אעיד שהעיתונאים, ובעיקר הצלמים שלנו, צוותי השטח, כן חוששים לצאת לשטח, כי הצלמים עם המצלמה, ברגע שמישהו בא להתקיף אותם, קשה להם מאוד להתגונן

אילאיל שחר-ליס:  הם לא רואים כל כך את המתקיף

אילאיל שחר-ליס:  הם מאוד חשופים עם המצלמה

אפרת רייטן: מה זאת אומרת הם חוששים? זה כבר בא לידי ביטוי? מה שאת אומרת זה מדאיג

אילאיל שחר-ליס: אנחנו שולחים לכל הפגנת חרדים צוות עם מאבטח, כי היו כמה מקרים שהותקפו הצוותים שלנו

אילאיל שחר-ליס:  לדוגמה בהפגנות בירושלים

אילאיל שחר-ליס:  האמת שכמעט כל הפגנה אנחנו לא שולחים  איש צוות אחד

אילאיל שחר-ליס:  אנחנו שולחים  צוות מאוד מוגבר

סימון דוידסון: בכל המקומות האלה יש גם משטרה

סימון דוידסון:  האם משטרה לא מלווה אתכם?     

אילאיל שחר-ליס: אני אציין גם באירוע בנווה יעקב, הצוות שלנו גם חש מאוד לא בנוח

אילאיל שחר-ליס:  לא הייתה כזו תקיפה כמו הצוות של 13

אילאיל שחר-ליס:  אבל בהחלט הם חשו חוסר נוחות

אילאיל שחר-ליס:  הם הרגישו שהם לא מוגנים מספיק

אפרת רייטן: גם מערוץ 12 אני יודעת

אילאיל שחר-ליס: הבקשה שלנו פה, ובאנו לכאן היום, כדי לבקש מהמשטרה, באמת, בואו תעזרו לנו

דוד ביטן: ניתן למשטרה את זכות הדיבור

אילאיל שחר-ליס: אני חושבת שזה כן אחריות גם שלנו לשלוח את הצוות עם מאבטח, אבל מאבטח אחד לא תמיד מספיק

עידן רול: אילאיל, את אומרת בעצם שיש מצבים שאם אין מאבטח צוותים יסרבו לצאת?     

אילאיל שחר-ליס: אנחנו כמנהלים לפעמים מחליטים לא לשלוח אם אין מאבטח, כי אנחנו חוששים שהאנשים שלנו יותקפו

עידן רול: ממתי הנוהל של מאבטח?     

אילאיל שחר-ליס: זה לא עניין, מפעילים שיקול דעת בכל דבר

עידן רול: זה יותר היום בעבר אני מניח

עידן רול:  לפני חמש שנים זה לא היה לצורך העניין?     

אילאיל שחר-ליס: משהו של השנים האחרונות, הצוותים חוזרים והם מרגישים לא בנוח, ואז אנחנו מבקשים מהם מראש שלכל הפגנה להוציא עוד צוות

אילאיל שחר-ליס:  הבקשה הראשונה שלנו זה להוציא עם מאבטח

אילאיל שחר-ליס:  אבל אם אין מאבטח, אנחנו פשוט מוציאים ארבעה, חמישה אנשים, כדי שיעשו מעגל מסביב לצוות ויגנו עליו

סימון דוידסון: בטח המשטרה תדבר על זה

סימון דוידסון:  אבל בכל מקום שהוא מסוכן לעיתונות, אני בטוח שיש מודיעין למשטרה שיודעים שהולך להיות שם מסוכן לעיתונות, זה משהו שצריך להיות ברור גם למשטרה

סימון דוידסון:  אז אולי בהמשך שאתם תדברו, תגידו מה אתם בנושא הזה כדי לשמור על העיתונאים

דוד ביטן: תודה

ניצן חן: תודה

ניצן חן:  אני מלשכת העיתונות הממשלתית

ניצן חן:  מבלי להפחית מחומרת הדברים של קודמיי, ברשותכם, אני רק רוצה להכניס את זה לאיזשהו קונטקסט, אחרי שאמרתי שאנחנו מתנגדים לכל אירועי האלימות נגד עיתונאים, והעבודה שלהם היא עבודת קודש, חלק מחופש הביטוי וחופש העיתונות

ניצן חן:  בואו ניכנס רגע לפרופורציה

ניצן חן:  אני זוכר את עצמי ככתב בערוץ הראשון, זכרו לברכה, בתחילת שנות התשעים מסתובב עם מאבטח בהפגנות זו ארצנו

ניצן חן:  לאחר מכן, ככתב לענייני חרדים עם מאבטח צמוד בכל אירוע,  ברחוב הקבלן, בהר נוף, לפני ה"תצא בחוץ", ואחרי ה"תצא בחוץ",  תמיד כתב בכלי תקשורת – כלי התקשורת אמור לשלוח מאבטח כדי להגן על עבודתו העיתונאית

ניצן חן:  זה לא מפחית מחומרת העניין, אבל בואו רגע ניכנס לפרופורציה

ניצן חן:  מה שהיה בנווה יעקב לפני כשבועיים, היה חריג ולא תופעה

ניצן חן:  גם הדוגמאות שחברתי ענת סרגוסטי אמרה, גם מבחינת ההיקף שלה, וגם מבחינת חומרת הדברים, היו דברים מעולם

ניצן חן:  אני זוכר דיון כזה בוועדה המכובדת הזאת ב-2015

ניצן חן:  והנתונים שהוצגו שם היו פי שניים ופי שלושה ממה שכרגע

ניצן חן:      כשמדברים על החמרה, ועל אסקלציה, אני אומר בוא ניכנס רגע לפרופורציה

ניצן חן:  תקיפה של עיתונאים

אפרת רייטן: יש לך נתונים שמגבים את מה שאתה אומר? כי מהנתונים שלהם לא מראים את זה? הנתונים שלהם מראים דברים אחרים

ניצן חן: כן

ניצן חן:  בוודאי

ניצן חן:  גם הנתונים של ארגון העיתונאים - - -      

אפרת רייטן: הוא דיבר גם על כמות, לא רק על החומרה

ניצן חן: אני מדבר גם על הכמות

אפרת רייטן: אבל למה היא חריגה? כרגע דיברתם על יפו שגם שם היה, זה לא חריג

אפרת רייטן:  יש מקרים

ענת סרגוסטי: אנחנו תיעדנו ב-2021, עשרים מקרים של תקיפות עיתונאים

אפרת רייטן: אני לא מבינה פה אינטרס

עידן רול: אני אגיד גם מעבר, ואני אצטרף גם למה שאומרת חברתי

עידן רול:  אני לא חושב שגם אם היו בעבר תקופות מתוחות ואלימות, אז אנחנו יכולים לומר, אוקיי, אז יש תקופה אלימה

דוד ביטן: אנחנו מגנים כל תופעה כזאת

אפרת רייטן: כן, לכן אני לא מבינה למה להמעיט - - -      

עידן רול: לא

עידן רול:  אבל מטרת הוועדה הזו ומטרת הבית הזה לשפר את המציאות, ולא להנציח אותה

אפרת רייטן: אתה לא חושב שזו תופעה?     

ניצן חן: אני חושב שטוב שאנחנו מדברים על זה

ניצן חן:  אני רק אומר, בואו ניכנס לפרופורציות

דוד ביטן: הייתה תופעה דומה ביפו, חמורה מאוד יותר מזאת

עידן רול: אז איפה עובר קו פרשת המים? – חמישה מקרים, עשרה מקרים

עידן רול:  מתי צריך לדבר על זה, וזה לא פשוט - - -     

דוד ביטן: הינה, אנחנו מדברים על זה

סימון דוידסון: יש גם את הנושא של ההסתה ברשתות שזה גם כן אלימות

סימון דוידסון:  לא חייבים להגיע למכות

עידן רול: הבית הזה לא צריך להשלים עם אלימות

אפרת רייטן: איזה מסר אתה מעביר ניצן? אני לא מצליחה להבין

דוד ביטן: רבותיי, הסתה ברשתות יש לגבי כל הדברים, לא רק לגבי העיתונאים, לגבי כל דבר

דוד ביטן:  היום אנשים אוהבים לכתוב במקלדת ונגמר הסיפור

עידן רול: תפקידנו, לדעתי, להתכנס לכל דבר שאפשר, ולנסות ולשפר אותו

עידן רול:  אני לא להשלים עם המצב הזה

ניצן חן: אני רק אומר שלא מדובר פה בתופעה שהחמירה, אלא זו תופעה שתמיד, לצערנו הרב, מלווה את זה

עידן רול: זה לא הרושם שאני מקבל משיחות עם עיתונאים בפרטי

אפרת רייטן: זה מה שהם מספרים בעצמם כרגע

סימון דוידסון: אני בטוח שמה שאתם אומרים זה נכון

אפרת רייטן: אולי נשמע את הסמנכ"ל של ערוץ 13

עידן רול: אני אומר שהרף שלי אישית, שלי, עידן רול אומר שגם אם יש אלימות שכבר חווינו בעבר, השאיפה של הבית הזה צריכה להיות לטפל בה, ולא לומר – זה כבר היה, אין פה אסקלציה

עידן רול:  אני לא מחפש אסקלציה, וגם נושא הדיון הוא לא אסקלציה, אלא התופעה

ניצן חן: עוד נקודה אחת שחשוב לי להבהיר, לקח מאירועים דומים, מה שהיה בליל שבת בנווה יעקב, היה לפני כשנה, פחות אפילו, בדיזינגוף בתל-אביב, אירוע שגם המשטרה וגם לשכת העיתונות הממשלתית הפיקה בו לקחים, מי שזוכר

ניצן חן:  היה שם אירוע עם נפגעים ששודר בשידור חי

ניצן חן:  ולכן, מה שאנחנו עשינו אחרי עבודת מטה מאוד מסודרת, כדי למנוע חיכוך בין כלי תקשורת, בעיקר צלמים, כתוצאה מהאירוע בדיזינגוף, ואני חושב שגם יכול לתת מענה גם לאירוע חריג כמו שהיה בנווה יעקב לפני שבועיים

ניצן חן:  משטרת ישראל, ביחד עם לשכת העיתונות הממשלתית, הקימה ניידת טלוויזיה, ניידת שידור, וידאו, שתאפשר לצמצם את החיכוך בין המון שדמם עולה בתקופה שיש פיגועים ויש סיטואציה של צעקות וכעסים

ניצן חן:  כדי לצמצם את החיכוך בין כלי התקשורת והצלמים לפני אותה התקהלות של אנשים באירועים של פיגוע

ניצן חן:  ואני חושב שזו התחלה של פתרון

חנן מלצר: זה לא פתרון

חנן מלצר:  זו פגיעה בחופש העיתונות

חנן מלצר:  הכוונה היא שיהיה פרסום מטעם הממשלה

חנן מלצר:  חברים, ככה זה מתחיל

חנן מלצר:  אומרים נעשה קולקטיב שתהיה ניידת אחת, כולם ישדרו מאותה זווית

חנן מלצר:  בשלב הבא כולם יתנו אותו דיווח

ניצן חן: כבוד השופט מלצר, בדיוק הפוך

חנן מלצר: תסלח לי

חנן מלצר:  שוב, אני קצת מכיר את הדברים האלה

חנן מלצר:  גם יש חומר משווה על זה

חנן מלצר:  ככה זה מתחיל

חנן מלצר:  תראה, אם מדברים על הונגריה, בהונגריה גם אמרו – בוא נרכז את הכוחות

חנן מלצר:  וגם יהיה דיווח מהממשלה, ואז, אחרי זה אמרו שזו גם עבירה להגיד דבר שהוא לא מדויק לדעת הממשלה

חנן מלצר:  אני אתן לכם רק עוד מילה אחת דוגמה

חנן מלצר:  באירוע שהיה טענו תושבים שהמשטרה איחרה להגיע

חנן מלצר:  אני לא נכנס עכשיו אם זה נכון או לא נכון

חנן מלצר:  בהונגריה, דיווח כזה שהמשטרה איחרה להגיע, לא היה עולה בכלל

עידן רול: אנחנו לא עושים איגום משאבים של כל כלי התקשורת, זה נשמע לי מאוד מוזר

דוד ביטן: רבותיי, הוא הציע הצעה, אם מועצת העיתונות לא מוכנה אז אין מה לעשות

דוד ביטן:       בבקשה, רותם

רותם דנון: אני סמנכ"ל חדשות 13

רותם דנון:  שלום לכולם

רותם דנון:  אני אתקן קודם כל פרטים שאמרתם בתחילת הדיון

רותם דנון:  השטח לא היה סטרילי בתחילת השידור, ואסביר איך השדרוג הזה נולד

רותם דנון:  השדרוג הזה נולד כי ברגע שקורה אירוע בסדר גודל כזה, כל פיגוע כמובן, אבל בסדר גודל כזה, כל המערכות שלנו מתחילות לפעול באופן מלא מסביב לשעון

רותם דנון:  כלומר, מיום שישי בערב אנחנו עובדים, הנהלת החברה, עיתונאי החברה, מפיקים, צלמים, תחקירנים, כולם מתגייסים ועובדים מסביב לשעון כדי לסקר בצורה רצינית משהו שיש לו עניין רב בציבור הישראלי, וגם מתחושה של הזדהות

רותם דנון:  בואו, אנחנו עשינו כאן משהו שהוא לא עניין של מה בכך

רותם דנון:  לא כל יום מפצלים את המהדורה, ומשדרים אותה משני מקומות שונים, ודאי לא משכונה בירושלים בשבת בערב, כשמגיש המהדורה המרכזית אודי סגל, לצידו הפרשן הצבאי הוותיק שלנו אלון בן-דוד

רותם דנון:  לא יכולנו אפילו לדמיין את הסיטואציה שקרתה, אבל בחכמת הבדיעבד אני חושב בעצם למה לא

רותם דנון:  כלומר, אנחנו רואים את האסקלציה הזאת קורית, אירוע אחר אירוע, סיקור אחרי סיקור

רותם דנון:  האקסיומה הזאת שעיתונאים פוליטיים ומשפטיים בעיקר דמם מותר, זה כבר משהו שהתרגלנו אליו

רותם דנון:  אחר כך, נוספו למעגל הזה עיתונאי בריאות, כתבי בריאות בתקופת הקורונה שספגו טרטורים והטרדות ואיומים בלי סוף, עיתונאים ופרשנים

רותם דנון:       כשאנחנו מגיעים לאירוע כזה, לאירוע מדמם, לאירוע קשה מתוך הזדהות, לשים את מגיש המהדורה המרכזית על שולחן בשכונה הכואבת, בשכונה האבלה, בערב שאחרי, שכונה שעוד רגע קוברת את מתיה, לפני הכול, לפני החשיבות החדשותית שבעניין, זו החשיבות הרגשית שבעניין

רותם דנון:  אנחנו רוצים להתחבר רגשית לצופים שלנו

רותם דנון:  ביניהם אנחנו חיים

רותם דנון:  אנחנו חיים את הפיגועים האלה

רותם דנון:  אנחנו חיים את הדברים האלה, הכתבים שלנו פוגשים אחר כך את המשפחות השכולות, מלווים את זה יד ביד

רותם דנון:  ברגע שהמעגל הזה מתרחב, אז גם אודי סגל, שיש לו יותר משלושה עשורים של סיקור ממשל, ונחשב אדם רציני, ממלכתי ומקובל, וגם אלון בן-דוד, פרשן צבאי, גם יותר משלושה עשורים, איכשהו בשטח לא נותנים להם להעביר שידור

רותם דנון:  לא התחיל שם, השטח לא היה סטרילי

רותם דנון:  אנשים נכנסו לתוך המצלמות

רותם דנון:  בפריצות לשידור לא הצלחנו להעביר את הפריצות

רותם דנון:  לאחר מכן, הם המשיכו לצרוח

רותם דנון:  המשטרה, אני לא אומר בגנותה, הם ידעו ידע מוקדם, יצרנו קשר

רותם דנון:  אמרנו שאנחנו מתכוונים להגיע

רותם דנון:  ביקשנו שתינתן לנו איזושהי הגנה בסיסית, אבל לא ציפינו לדבר כזה

רותם דנון:  אני לא רוצה להאשים אותם, כי מי מצפה שבמקום כזה כשמגיעה מהדורה מרכזית של ערוץ מרכזי בישראל לשדר ממנו, יקרה אירוע כזה - מי יכול לדמיין? על מה? על מה יצא קצפם?      אבל כשאני רואה את התמונות אירוע אחרי אירוע, אני מבין שזו אסקלציה שבכלל כבר הפכה פרוזאית כמעט, ולכן, זה בעיקר מעציב אותנו

רותם דנון:  מעציב אותי שיש לי שיחות עם עיתונאים שלנו שפוחדים ללכת לאירועים מסוימים, כי אני זוכר שעד לפני חמש, שש שנים, השיחות האלה היו לי רק עם כתבי שטחים

רותם דנון:  האם בתקופה הזאת והזאת אתה יכול להתקרב למקום כזה וכזה בשטחי C או B או A, האם אתם יכול לשדר משם? לשדר קרוב לשם? מה אומרים ברשות? בסדר, זה מקובל

רותם דנון:  אבל העובדה שעיתונאי שאפילו לא מזדהה כאיש שמאל, לצורך העניין, יפחד ללכת להפגנת ימין למה? למה? איך הגענו למצב הזה? זה לא היה כך

רותם דנון:  התחושה היא שפשוט דמם מותר

רותם דנון:  מה שמתחיל במודעות בשלטי חוצות עם תמונות של עיתונאים הופך לתעתוע מקצוע כולו

רותם דנון:  תיוג של עיתונאים הופך למשהו שבסופו נשלח אגרוף, נזרקת גדר

רותם דנון:  לצערי, כתבתנו כאן בכנסת, ליאור קינן, המוכשרת, הראתה איך בצילומים שלנו קולטים פעיל ליכוד שעומד שם, וצועק צעקות קשות נגד היועמ"שית

רותם דנון:  אם הוא אומר לנטרל בזירת פיגוע, ברור מה זה לנטרל כמובן

רותם דנון:       ולכן, אני לא מופתע כאשר אנשים מהסוג הזה, בריונים מסתובבים פה במשכן הזה, המשכן המכובד הזה כאורחי כבוד של חברי כנסת אחרים, שהאנשים האלה מהלכים אימים גם על עיתונאים

רותם דנון:  אז אם כולנו צבועים, וכולנו - - - פוליטית, ושליחותנו אינה חשובה, אז כנראה שגם ביטחוננו איננו חשוב

רותם דנון:  זה בעיקר מעציב

רותם דנון:  אני לא יודע מה אפשר לעשות

רותם דנון:  אני לא הייתי מצפה עכשיו שיגיע כוח שיטור מיוחד כדי לגדר ולעשות איזור סטרילי לכל שידור שלנו – אז למה שנעשה כבר את השידור? למה שנצא, ונהיה בשטח ונשדר מקרב עמנו - למה שנעשה את זה? אתה הופך למיותר

רותם דנון:  אולי פשוט תפסיק לעשות את זה

רותם דנון:  מהצד השני, כשעשינו משדרי בחירות, הגענו אליהם קרוב לקלפי

רותם דנון:  הגענו ליישובים שונים ברחבי הארץ - חרדים, ביהודה ושומרון, בצפון, בדרום, המבול היחיד של התלונות שקיבלנו, זה לא כשהפריעו לעיתונאים שלנו כל פעם לשדר

רותם דנון:  זה כאשר כמה פעילי "יש עתיד" באו, ושמו שלט ענק של 70 מטר מאחורי המצלמות שלנו, ואני כל היום התמודדתי עם טענות של ארגונים ופעילים

רותם דנון:  כל היום עניתי למכתבים על השידור הזה שבו נראה השלט של "יש עתיד", כי זה היה הדבר הכי נורא שאפשר להעלות על הדעת

רותם דנון:  אם היה שם שלט ליכוד היינו שמחים – הכול בסדר, תקופת בחירות שכולם ישימו שלטים

דוד ביטן: תודה

דוד ביטן:  עכשיו ראיתי את הסרטון

דוד ביטן:  אז באמת, זה לא היה שטח סטרילי, לא היה שם שוטר אחד

רותם דנון: הגידור הזה סביב עמדת השידור שלנו הגיעו לאחר מכן, הגיע רק לקראת סוף השידור

דוד ביטן: זה היה מצב מאוד מסוכן, לדעתי, פרצו את הגדר ונכנסו פנימה

סימון דוידסון: איך אתה מתמודד עם עיתונאים שמפחדים, והם פוחדים להגיע לשדר במקומות מסוימים?     

רותם דנון: אני לא כופה עליהם לעשות את זה

רותם דנון:  אני יכול להגיד שלרובם יש עדיין את האומץ גם ללכת, אבל הם פשוט עושים את החישוב - למה אנחנו רוצים את זה? האם אנחנו רוצים לייצר רגע כזה כמו אודי סגל, וכמו כל כך הרבה מקרים שראינו בשנים האחרונות של תקיפות עיתונאים

רותם דנון:  הן בדרך כלל קטנות

רותם דנון:  הן לא מתוך החשש המובנה שלנו שלא לסקר את עצמנו, שלא להפוך את עצמנו לסיפור, כי אנחנו לא הסיפור

רותם דנון:  אז רוב הסיפורים של תקיפות עיתונאים שהן תקיפות קטנות בדרך כלל, כמובן, כל תקיפה היא תקיפה, אבל דחיפה פה, או הפרעה שם, זה לא משהו שאנחנו בכלל מדברים עליו, משהו שכבר עובר לסדר-היום, כי אנחנו לא רוצים לעסוק בעצמנו, וזה כבר הפך להרגל

אפרת רייטן: אגב, באמת, בגלל זה, זה חלק מהתשובות שקיבלתי כשדיברתי אישית עם עיתונאים והזמנתי אותם, הם אמרו לי – אנחנו לא הסיפור כאן, אנחנו לא רוצים לבוא

אפרת רייטן:  אני מניחה שהיו כאלה שלא יכולים, וגם היו כאלה שלא רוצים

דוד ביטן: הם לא הסיפור, הם צריכים לדווח

סימון דוידסון: אדוני היושב-ראש, זה מתחיל מהדברים האלה, וזה יגיע בסוף לרופא שלא רוצה להגיע לבית-החולים, לאחות שלא רוצה להגיע לקופת חולים - זה אישו גדול מאוד

דוד ביטן: הדיון הזה לא יפתור עכשיו את כל הבעיות, נדון על הסיבות שזה קורה

דוד ביטן:  אנחנו צריכים לדון על איך אנחנו מגנים על עיתונאים באירוע

דוד ביטן:  זה התפקיד שלנו שאני רואה כרגע בדיון הזה

דוד ביטן: בבקשה, מהמשרד לביטחון לאומי

רועי הראל: המשטרה תתייחס באופן פרטני

רועי הראל:  דבר ראשון, לפני הדיון הייתה לי התכתבות עם לשכת השר

רועי הראל:  רצוי לציין שהשר לוקח לליבו את נושא הדיון – ראה גם את הפניות של חברי הכנסת לקיים את הדיון

רועי הראל:  הוא גם מדגיש את זה, והוא גם ביקש שנציין את זה פה, שכל אירוע של אלימות לוקח בחומרה, זהו קו אדום, משהו שלא מקובל

רועי הראל:  אגב, אציין באירוע שציינו פה של כתב ערוץ 1 בערבית בשייח ג'ראח, השר היה אז חבר כנסת, ניסה לפחות לברר, לסייע, ואחרי זה טיפל בתקופה שלאחר מכן, זאת אומרת, מבחינתו אין עניין של מי זהות הכתב ומה הוא מסקר, אלא הנושא חשוב לו ובוער בו

רועי הראל:  ביררנו את העניין לפני כן

רועי הראל:  באופן כללי, לגבי המשימות, דובר פה על להטיל משימה על המשטרה

רועי הראל:  המשטרה לא תמיד יודעת, ולא נמצאת בכל מקום שם נמצא הכתב

דוד ביטן: תעשו גידור, אז אמרו לי בגלל שגנץ הגיע

דוד ביטן:  בסדר, זה גם חשוב, אבל זה גם חשוב

דוד ביטן:       רבותיי, אם אתם רוצים שיבואו לסקר עיתונאים, אירועים מהסוג הזה, הם אירועים טעונים, אין מה לעשות, צריך איזושהי הגנה פה

דוד ביטן:  או תגידו להם אל תבואו, זה יותר טוב? צריכים הגנה

עידן רול: אגב, גם הרכבת הקלה זה של הוועדה הזאת, אז אולי אפשר לדאוג לזה

דוד ביטן: נשמע את המשטרה מה יש לה לומר בעניין

ישראל שמרלינג: תודה על רשות הדיבור

ישראל שמרלינג:  אני אתחיל דווקא מהסוף

ישראל שמרלינג:  פתחתי והסתכלתי על האירוע האחרון החמור שכמובן המשטרה מצרה עליו

ישראל שמרלינג:  אם היה נשמע כאן כאילו המשטרה, אולי אפילו יצאה כדאי לאפשר אירוע, אז צר לי מאוד שזה השתמע כך, כמובן, המשטרה לא שם, המשטרה ערה לזה

ישראל שמרלינג:  וכפי שאמר כבוד השופט מלצר, אולי נבהיר את זה בצורה הנכונה ביותר - קיים שיח, וקיים שיח רציף מתוך מטרה וחשיבה איך לתעל ולשפר את אותו השיח כדי להגיע לכמה שפחות פגיעה, וכמובן, כמה שפחות אלימות

ישראל שמרלינג:   בדקתי את אותו התיק נקודתית, אותו אירוע מצער שהיה במוצ"ש עם ערוץ 13

ישראל שמרלינג:  הופתעתי רק מדבר אחד - חיפשתי את התלונה

ישראל שמרלינג:  התלונה היא 11 מילים על פגיעה ברכוש

ישראל שמרלינג:  זה מה שיש

ישראל שמרלינג:  הכתב נוסבאום הנכבד, יכול בקלות לכתוב תלונה מסודרת ולפנות

ישראל שמרלינג:  המשטרה בסך הכול באירועים כאלה חייבת להגיב על-פי מה שהיא יודעת

ישראל שמרלינג:  במקרה הזה הסרט, האדם שמופיע בסרט בבירור כמי שעשה, נעצר

ישראל שמרלינג:  נעצר

ישראל שמרלינג:  מסביבו יש כל מיני ילדים, שכמובן, מי שרואה את זה, בחורים צעירים לידו, ולאתר אותם אחד אחד יהיה קשה

חנן מלצר: למה יהיה קשה? אפשר לשאול את זה שנעצר, רואים אותם

חנן מלצר:  באמצעים אחרים את מפעילים את כל האמצעים – כשאתם רוצים, אתם מגלים מהר מאוד

חנן מלצר:  באמת, גם הטענה שצריכים להגיש היא לא טענה

חנן מלצר:  המשטרה יכולה מיוזמתה כשיש דבר כזה לפעול

אפרת רייטן: נכון

אפרת רייטן:  לבוא ולהאשים - מוזר

דוד ביטן: ידעתם שהורגים עיתונאים - בלי קשר למה שקרה, לא חשבתם שצריך להגן שם שאולי יקרה משהו? צריך לחשוב על זה

ישראל שמרלינג: אותו אדם ספציפית נעצר, וכמובן, שבסופו של דבר הוא שוחרר בהרחקה, אגב

ישראל שמרלינג:  הוא קיבל הרחקה של 180 יום מכל אמצעי תקשורת

ישראל שמרלינג:  אבל המשטרה כמו בזה גם טיפלה באירועים אחרים

ישראל שמרלינג:  העלו כאן קודם את איאד חארב, גם שם המשטרה פעלה, היו עצורים, נחקרו אנשים, הוגש תיק לפרקליטות ולא הצליחו להתגבש מבחינה ראייתית לפתיחת תיק פלילי

אפרת רייטן: למה עצרתם רק אחד? למה לא עצרתם את ההוא שעומד עם המגאפון וצועק לנטרל את היועמ"שית, ויש שם עוד מלא אחרים, רואים את כולם

אפרת רייטן:  זה כמו לקחת שעיר לעזאזל, ולעשות V, להראות לציבור, הנה, טיפלנו בזה

אפרת רייטן:  מצאנו את אותו אחד עם אותו מעיל אפור, או אני לא יודעת למי אתם מתכוונים שם

אפרת רייטן:  מצאנו אחד, הנה, טיפלנו בזה, והציבור יירגע

אפרת רייטן:  הנה, המשטרה טיפלה

אפרת רייטן:  האם זה טיפול ראוי?     

איריס ברק: סליחה, ראוי לי מאוד להבהיר שלא השתמע חלילה שהמשטרה מקלה ראש באירועים האלה

איריס ברק:  כל אירוע נקודתי, וכרגע, בשלב זה להקלה, ואני מצטרפת לדברים שאמרו

איריס ברק:  מדובר בכמה אירועים

איריס ברק:  אני לא חושבת שניתן לכנות זאת תופעה

איריס ברק:  אני גם לא חושבת שכדאי שנגיע לכיוון של דיון כאן סמנטי מתי זה כן נחשב תופעה, ומתי זה לא נחשב תופעה, כי זו לא המטרה שלנו

איריס ברק:  בוודאי ובוודאי שהמשטרה לא מעוניינת להמתין עד שזה כן יהפוך לתופעה

דוד ביטן: אבל מספיק מקרה אחד, לא צריכים תופעה

איריס ברק: אם מזהים איזושהי מגמה, אז - - -     

אפרת רייטן: האם אתם חושבים שאתם מגיבים בצורה הנכונה, הראויה, החזקה, עם היד הקשה ביותר כדי לעצור? כן מגמה, לא מגמה, זה באמת לא משנה

אפרת רייטן:  אנחנו יכולות להתווכח על זה מבחינת נתונים

אפרת רייטן:  אבל השאלה באמת, כאשר אנחנו מסתכלים עליכם ביושר עכשיו, האם ביום שבת עשיתם הכול כדי שזה לא יקרה?          

איריס ברק: אני לא יכולה להתייחס לפרטים של מה היה, מה ניתן היה לעשות וכו'

איריס ברק:  אין לי ספק שלא פעלו כאן מתוך איזושהי כוונה להקל ראש

דוד ביטן: אני רוצה להבהיר

דוד ביטן:  איך טיפלה המשטרה בעניין זה עניין אחד

דוד ביטן:  אנחנו מדברים כרגע על הגנה שלא יחזרו מקרים כאלה בעתיד

דוד ביטן:  במצב הזה, לאור מה שקרה, ולאור מה שיכול לקרות, אנחנו צריכים להגביר את האבטחה ואת המודיעין שלכם בעניין הזה

דוד ביטן:  אם יש אירוע טרגי כמו שהיה, אז יכול להיות שהיו מקרים

דוד ביטן:  במקרה הזה, אתם צריכים להגביר את השיטור במקום

דוד ביטן:  זו המסקנה הראשונה שחייבים לעשות עד שיירגע המצב

דוד ביטן:  כרגע, המצב הוא מאוד מתוח מכל מיני סיבות, אני לא נכנס לסיבות

דוד ביטן:  אחר-כך, איך אתם מגנים על האנשים

דוד ביטן:  לפני שהגיע גנץ, וכולם רצו לשמור על גנץ, הכול טוב ויפה

דוד ביטן:  אבל לכולם מגיע הגנה לא רק לגנץ

דוד ביטן:  פה אנחנו רוצים שהמשטרה תיקח את זה לתשומת ליבה, ובאירועים הבאים שתדאג לזה

דוד ביטן:  זה הכול

דוד ביטן:  זה הדבר הכי חשוב ממה שצריך לצאת מפה

אפרת רייטן: לקחת ברצינות

דוד ביטן: הם פשוט לא חשבו שזה יכול להתפתח לכיוונים האלה

אפרת רייטן: אני דואגת כשאני שומעת שאומרים זו לא תופעה

אפרת רייטן:  אין אסקלציה

דוד ביטן: מקרה אחד כאשר קורה, משהו זה כבר בעיה

דוד ביטן:  לא צריך תופעה בשביל זה

עידן רול: הייתי רוצה להציע שהמשטרה תשב ותגבש נוהל של מה עושים כשמקרים כאלה

עידן רול:      שנעשה דיון המשך, או שזה יונח על שולחן יושב-ראש הוועדה, שנדע לפחות - - -     

דוד ביטן: אני מציע שהמשטרה תגבש נוהל, שתתייעץ גם עם מועצת העיתונות בעניין הזה אם צריך

איריס ברק: כבוד השופט מלצר ציין קודם, אם איני טועה שהוא פנה למפכ"ל, ותכנן פגישה כיצד להתאים את פעולות המשטרה

חנן מלצר: פנינו

חנן מלצר:  בפעם הקודמת קיבלנו מיד פגישה

חנן מלצר:  הפעם, אני מודע לזה שעכשיו יש לו כמה עיסוקים

חנן מלצר:  אבל בהחלט, אני מבקש שתגבשו משהו, ואז תראו לנו את זה, ואנחנו ניתן הערות

חנן מלצר:  אני אהיה זמין לכל בקשה שתהיה

עידן רול: אני חושב שזו גם בקשה של יו"ר הוועדה, במשנה תוקף לבקשה

דוד ביטן: בוא נגיד שמועצות העיתונות היא כמו הוועד של העיתונאים במקרה הזה

ענת סרגוסטי: לא, אנחנו הוועד של העיתונאים במקרה הזה

ענת סרגוסטי:  אדוני היושב-ראש, ארגון העיתונאים והעיתונאיות

אפרת רייטן: אבל את מצטרפת - - -      

עידן רול: אפשר לסכם שהמסקנות יוצגו לוועדה, יוגש אליך, ויהיה אפשר לראות אותו

עידן רול:  אני מבין שמנהלת הוועדה אומרת דיון נוסף

חנן מלצר: הם יגבשו בשיתוף איתנו נוהל

חנן מלצר:  אם זה לא יקרה, או לא יהיה להנחת דעתנו, נפנה לוועדה

ענת סרגוסטי: אנחנו גם מבקשים להצטרף להתייעצות הזאת

דוד ביטן: אני מציע דבר כזה

דוד ביטן:  קודם כל, הוועדה רואה בחומרה רבה את האירוע עצמו ואת הפגיעה בעיתונאים

דוד ביטן:  זו המסקנה הראשונה

דוד ביטן:  הוועדה רואה חשיבות בהגנה על התקשורת, ועל חשיבות של תקשורת חופשית במדינה דמוקרטית

דוד ביטן:  אנחנו מבקשים שיגובש נוהל, בהתייעצות עם מועצת העיתונות

ענת סרגוסטי: וארגון העיתונאים והעיתונאיות

דוד ביטן: לא

דוד ביטן:  אנחנו לא נכניס פה את כל העולם, רבותיי

דוד ביטן:  יש לכם שופט בדימוס, תאמינו לי, יכול לייצג אתכם

נעמה לזימי: אבל זה שני גופים חשובים שאי-אפשר להקל באחד

דוד ביטן: הכול בסדר

דוד ביטן:  יש שופט פה, אז השופט יכול לראות את זה בשביל כולם

חנן מלצר: גם הנוהל הקודם גובש רק איתם

דוד ביטן: הנוהל הזה יגובש, על מנת שתהיה אבטחה מסוימת

דוד ביטן:  אני לא אומר עכשיו שצריך להביא אלף שוטרים, ובמקרים רגישים

דוד ביטן:  לא כל היום לרוץ אחרי עיתונאים, אין צורך בזה

דוד ביטן:  זה ידווח לוועדה

דוד ביטן:  כמה זמן אתם צריכים בשביל זה?         

איריס ברק: אם מדובר על נוהל, אז אנחנו צריכים זמן

חנן מלצר: עשרה ימים זה דיי והותר

חנן מלצר:  14 יום

איריס ברק: אנחנו, כמובן, נעביר מסרים

דוד ביטן: 30 יום

חנן מלצר: הדבר הנוסף, שידווחו בדיעבד מה קורה באירוע כמו האירוע שהיה – אם הם עמדו לדין? אם נעצרו? נחקרו?      

דוד ביטן: אבל אנחנו לא משטרה

דוד ביטן:  אתם תקבלו דיווח איזה שאתם רוצים

חנן מלצר: טוב, נכניס את זה לנוהל

חנן מלצר:  אני מבקש 21 ימים, לא 30 יום, זה דיי והותר

נעמה לזימי: 21 ימים זה דיי והותר

דוד ביטן: כולם בעד

צביקה גוטליב: אני מארגון המפיקים

צביקה גוטליב:  גם בתחום של ההפקות, אנחנו מפיקים את כל ההפקות והסרטים בארץ, גם שם יש בעיה ונדרשים מאבטחים, אם מתייחסים למצלמות, כמו למצלמות בדיוק כמו של עיתונאים, זאת אומרת, דוקומנטריסטים שהולכים ומסתובבים עם מצלמה, מותקפים וחוטפים מכות, ויש תיעוד של הדברים האלה, זה בדיוק אותו דבר

צביקה גוטליב:  המציאות היא משוגעת

צביקה גוטליב:  רק בשבוע שעבר הציתו ניידת שידור של חברת הפקות ברחובות, וזה גם לא נחקר על-ידי המשטרה

צביקה גוטליב:  אני רוצה להציע לוועדה, ברשותך, יש לכם סמכות לחוקק חוקים בנושא ההסתה ברשתות, הכול מתחיל משם

דוד ביטן: זה לא לוועדה שלי

צביקה גוטליב: בוועדה שלך יש סמכות לקדם חקיקה

דוד ביטן: זו לא הוועדה שלי

דוד ביטן:  לקחו לי את זה לדיון - קיבלתי את זה

דוד ביטן:  אבל עכשיו אני לא הולך לטפל בכל הדברים האלה, זה לא בסמכות שלי

אפרת רייטן: אנחנו הגשנו הצעת חוק, ואנחנו ננסה לקדם אותה

אפרת רייטן:  ואם תהיה לנו תמיכה מהקואליציה, אז בוודאי שיהיה לנו יותר סיכוי לקדם אותה

דוד ביטן: סיימנו

דוד ביטן:  תודה לכולם

אפרת רייטן: תודה ליו"ר על הדיון הפורה והחשוב הזה

דוד ביטן: תודה רבה לכולם

דוד ביטן:  הישיבה נעולה